CELEX: 62021TN0677
Language: sl
Date: 2021-10-18 00:00:00
Title: Zadeva T-677/21: Tožba, vložena 18. oktobra 2021 – TL/Komisija

13.12.2021   
            
            
               SL
            
            
               Uradni list Evropske unije
            
            
               C 502/40
            
         
      Tožba, vložena 18. oktobra 2021 – TL/Komisija
      (Zadeva T-677/21)
      (2021/C 502/60)
      Jezik postopka: angleščina
      
         Stranki
      
      
         Tožeča stranka: TL (zastopnici: L. Levi in N. Flandin, odvetnici)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  karierno ocenjevalno poročilo tožeče stranke za leto 2019 razglasi za nično;
               
            
                  —
               
               
                  podredno, karierno ocenjevalno poročilo razglasi za nično v delu, v katerem vsebuje izpodbijana pojasnila;
               
            
                  —
               
               
                  hkrati po potrebi razglasi ničnost sklepa tožene stranke z dne 8. julija 2021 o zavrnitvi pritožbe, ki jo je tožeča stranka vložila zoper karierno ocenjevalno poročilo;
               
            
                  —
               
               
                  naloži plačilo odškodnine za nepremoženjsko škodo, ki jo je utrpela tožeča stranka, in
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja tri razloge.
      
                  1.
               
               
                  Prvi tožbeni razlog: glede na to, da za leto 2019 niso bili določeni nobeni cilji, tožena stranka ni mogla ustrezno in pošteno oceniti uspešnosti tožeče stranke v letu 2019. Trdi se, da je to pomanjkanje objektivnosti pripeljalo do očitnih napak pri presoji, s čimer sta bila kršena dolžnost skrbnega ravnanja in načelo dobrega upravljanja.
               
            
                  2.
               
               
                  Drugi tožbeni razlog: tožena stranka je kršila člen 43 Kadrovskih predpisov in Navodila ocenjevalcem. Prav tako se trdi, da je tožena stranka storila očitne napake pri presoji ter zlorabila pooblastila. Tožeča stranka trdi tudi, da je tožena stranka kršila dolžnost skrbnega ravnanja in dolžnost dobrega upravljanja.
               
            
                  3.
               
               
                  Tretji tožbeni razlog: tožena stranka je kršila člen 292(2) PDEU v povezavi s členom 25(2) Kadrovskih predpisov in člen 41(2) Listine o temeljnih pravicah.